**FELHASZNÁLÁSI SZABÁLYZAT**

**az *MTA – HUN-REN BTK Zenetudományi Intézet***

***Népzenei és Néptánc Archívuma***

**dokumentumainak felhasználásához**

1. Az *MTA – HUN-REN**Bölcsészettudományi Kutatóközpont Zenetudományi Intézet Népzenei és Néptánc Archívuma* anyagainak publikálásához, illetve felhasználásához minden esetben engedély szükséges.

2. Archív anyagainkról másolatok, illetve közlési engedélyek a *Közlési / felhasználási engedélykérelem* kitöltésével igényelhetők.

3. Kutatási és közzétételi célra egyaránt csakis indokolt esetben, előzetes szakmai elbírálás után adunk ki digitális másolatot, a célnak megfelelő minőségben: pl. nagy felbontású képeket nyomtatott publikáció számára, vagy filmekbe illesztendő archív táncfilm-részleteket logojelzet nélkül, nagy felbontásban. Bizonyos esetekben a ZTI már létező online közlésével megegyező online újraközlés lehetséges.

4. 2024 októbere és 2026 decembere között az Archívumban teljes állományrevízió és a digitális nyilvántartás átfogó megújítása zajlik, ezért nem kutatóktól érkező kérelmeket ezen időszakban csak korlátozott számban tudunk teljesíteni. Kérjük, ismerje meg és használja Intézetünk és partnerintézményeink – immár gazdag anyaggal rendelkező – online folklóradatbázisait, amelyekről e dokumentum függelékében, illetve az intézmények weblapjain tájékozódhat. Köszönjük megértését!

5. A felsőoktatási intézmények néprajz, folklór, népzene, illetve néptánc szakos hallgatói és doktoranduszai, szakdolgozatuk / disszertációjuk készítése során, témavezetőjük ajánlásával, kutatónak minősülnek.

5. Nem tudományos célú felhasználásra anyagi ellenszolgáltatás nélkül csak különlegesen indokolt esetben, egyedi elbírálás szerint készítünk másolatokat archív anyagokról. Az igényelt másolatokért fizetendő díjakról levélben egyeztetünk a kérelmezővel.

6. Adott közlési / felhasználási engedély kizárólag az abban megadott konkrét cél megvalósítására érvényes, attól eltérő felhasználáshoz újabb engedély szükséges.

7. Az archívumi anyag másolatának harmadik fél számára továbbítása, illetve sokszorosítása nem engedélyezett.

8. A Néptánc Archívum dokumentumainak igénylése esetén kérjük, előzetesen tájékozódjon a [Néptánc Tudástár](http://db.zti.hu/neptanc_tudastar/index.asp) online adatbázisaiban. Kérelme benyújtásakor leltári azonosítókkal jelölje meg, mely dokumentumokat kívánja használni.

9. Teljes táncfilmeket csak a legritkább, különösen indokolt esetekben adunk ki másolatban. A Néptánc Tudástár internetes felületén sem teljes filmek, hanem egyedi táncfolyamatok láthatók. A filmek tartalmáról táblázatos jegyzőkönyvet küldünk, amely segítségével kiválaszthatók a szükséges folyamatok.

10. A Néptánc Tudástár internetes felületén – a videómegosztó felületeken megvalósítható legjobb minőségben – már megjelentetett táncfolyamatokról tanulmányozási célokra másolatot nem készítünk.

11. Az archív anyag másolatainak a tartalmat is érintő digitális módosítása (vágás, képek színezése, filmek hangosítása, hangfelvételek idegen hangzó környezetbe ágyazása, stb.) nem engedélyezett.

12. A másolatok közreadása esetén minden esetben jól láthatóan fel kell tüntetni

- a dokumentumok eredetét *(MTA – HUN-REN Bölcsészettudományi Kutatóközpont Zenetudományi Intézet Népzenei és Néptánc Archívuma* formában);

- amennyiben ismert: a jogtulajdonos(ok)/szerző(k) nevét, és

- az adott tételek archívumi jelzeteit.

13. Archív anyagnak a ZTI már létező online közlésével megegyező online újraközlése csakis az eredeti adatbázis megfelelő pontjára mutató link használatával lehetséges, és szintén minden esetben felhasználási / közlési engedélyhez kötött. Továbbá: ilyen esetekben is kérjük az eredet megnevezését és az adat archívumi jelzetét külön is feltüntetni.

14. A felhasználó kötelezi magát arra, hogy hogy a személyes adatokat is tartalmazó másolatokat az információs önrendelkezési jogról és az információszabadságról szóló 2011. évi CXII. törvény 12. §-ában meghatározott módon kezeli és használja fel; az esetleges jogvitás esetekben aláveti magát a hatályos magyarországi, illetve nemzetközi jogszabályoknak.

15. A felhasználó kötelezi magát arra, hogy hogy a másolatok felhasználásával készült publikáció egy példányát a HUN-REN BTK Zenetudományi Intézete rendelkezésére bocsátja.

-------------

-----------------------------

-------------------

**FÜGGELÉK**

Archívumunk és partnerintézményeink legfontosabb és leggazdagabb online folklóradatbázisait az alábbi helyeken találja:

- a *HUN-REN BTK Zenetudományi Intézet*ének adatbázisai:

 <https://zti.hu/hu/adatbazisok>

- a *Hagyományok Háza* folklóradatbázisa:

 <https://hagyomanyokhaza.hu/hu/node/8620>

- a *Néprajzi Múzeum* adatbázisai:

 <https://gyujtemeny.neprajz.hu/neprajz.start.php?is=1&bm=1&l=1>

- a *Néprajzi Múzeum* további tematikus online tartalmai: <https://neprajz.hu/gyujtemenyek/online-gyujtemenyek>